Hy het sy kommer gelug oor die nadelige gevolge wat die skerp daling in produsentepryse op die volhoubaarheid van melkproduksie kan hê en ’n beroep op melkverwerkers en –verspreiders gedoen om produsentepryse verantwoordelik te bestuur.
Die skerp verlagings in pryse het volgens hom reeds’n ernstige kosteknyptang vir melkboere veroorsaak in so ’n mate dat verskeie reeds die bedryf verlaat het.
“Die droogte in sekere dele van die Oos- en Wes-Kaap, asook die styging in die prys van boerderybenodigdhede, soos brandstof en energie, het ’n nadelige uitwerking op melkproduksie.